

МОНГОЛ УЛСЫН ХУУЛЬ

2024 оны 06 сарын 05 өдөр Төрийн ордон, Улаанбаатар хот

**ГҮЙЦЭТГЭХ АЖЛЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Гүйцэтгэх ажлын тухай хуулийн 8 дугаар зүйлийн 8.4 дэх хэсгийн “яамны Төрийн нарийн бичгийн дарга” гэсний дараа “болон төрийн тусгай хамгаалалтын байгууллагын албан хаагч” гэж, мөн зүйлийн 8.5 дахь хэсгийн “өмгөөлөгчийн” гэсний дараа “болон төрийн тусгай хамгаалалтын алба хаагчийн” гэж тус тус нэмсүгэй.

**2 дугаар зүйл.**Гүйцэтгэх ажлын тухай хуулийн 2 дугаар зүйлийн“техникийн үзлэг, шалгалт” гэснийг “хамгаалалтын техникийн үзлэг” гэж өөрчилсүгэй.

**3 дугаар зүйл.**Энэ хуулийг Төрийн тусгай хамгаалалтын тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР